 Ṣe àpilẹkọ àkòrí fún àwọn ọrọ wọnyí:Olúwòó ti ìlú Ìwó, Ọba Abdulrosheed Àkànbí Adéwálé ti kí gómìnà tí wọn ṣẹṣẹ yàn ní ìpínlẹ Ọṣun, Adémọlá Adélékè kú oríire. Ọba Adéwálé nínú àtẹjáde kan tó fi léde lónìí ọjọ Ẹtì, ọjọ kọkànlélógún, oṣù Agẹmọ, ọdún 2022 ní òun gbóríyìn fún ìgboyà àti ọkàn akin tó ṣe nínú ìdìbò náà. Ó wá gbàdúrà pé kí Ọlọrun fún Adeleke ní ọgbọn àti ìmọ tí yóò fi darí ìpínlẹ náà. Bákan náà ló rọ gbogbo àwọn ènìyàn ìpínlẹ Ọṣun láti fọwọsowọpọ pẹlú Adeleke kó le gbé ìpínlẹ Ọṣun dé èbúté ògo kó sì yọ ìpínlẹ náà lọwọ àìrajaja ètò ọrọ ajé. Àtẹjáde náà tó jáde látọwọ agbẹnusọ rẹ, Alli Ibraheem pè fún àjọṣepọ àwọn akọṣẹmọṣẹ láti gbárùkù ti gómìnà tuntun tí wọn ṣẹṣẹ yàn náà. Ọba Adéwálé ní igbé ayé Adéwálé gbọdọ jẹ àwòkóṣe fún àwọn ọdọ tó ń bọ lẹyìn. Bẹẹ náà ló ní ó wu òun kí ọmọ Ìwó di gómìnà ní ọjọ kan. : Òun rèé! - Olúwòó kí gómìnà tí wọn dìbò yàn ní ìpínlẹ Ọṣun, Adémọlá Adélékè kú oríire. 